Johannes Kastajan kirkko

Johannes Kastajan kirkko () on Moskovan patriarkaatin Ukrainan ortodoksisen kirkon Feodosijan hiippakunnan kirkko Kertšin kaupungissa Krimillä Ukrainassa. Se sijaitsee kaupungin historiallisessa keskustassa meren rannalla Kertšinsalmen rannalla lähellä muinaista satamaa. Kirkko on ainoa hyvin säilynyt bysanttilaista arkkitehtuuria edustava kirkko Ukrainassa.

Kirkon paikalla oli 500–700-luvulla basilika, ja nykyisessä kirkossa on käytetty joitakin sen rakenteita. Nykyisen kirkon rakennusajankohdasta ei ole tarkkaa tietoa: sen arvioidaan tyylinsä perusteella olevan rakennettu 1200–1300-luvulla, mutta on myös arvioitu, että se rakennettiin 800–900-luvulla ja uudelleenrakennettiin 1300–luvulla. Osmanivallan aikana 1600-luvulla kirkon seiniä paksunnettiin. Vuonna 1834 kirkon eteishalli purettiin ja korvattiin isommalla. Vuonna 1842 rakennettiin kellotorni ja vuonna 1845 sivualttari. Vuosina 1892 ja 1896 kirkkoa korjattiin. Vuonna 1937 rakennettiin varasto. Vuonna 1938 kirkko luovutettiin paikalliselle museolle uskonnonvastaiseksi näyttelykohteeksi. Kertšin natsimiehityksen aikana kirkko toimi taas kirkkona. Vuonna 1963 kirkko tunnustettiin Ukrainan SNT:n tasavallallisesti merkittäväksi monumentiksi, ja vuosina 1965–1980 sitä restauroitiin arkkitehti Jevhenija Lopušynskan johdolla. Vuonna 1990 kirkko luovutettiin Moskovan patriarkaatin Ukrainan ortodoksiselle kirkolle ja vihittiin kirkoksi.

Galleria

Lähteet 

Ukrainan kirkot
Krimin autonominen tasavalta